పెరిగిన టీవీఎస్ మోటార్ సైకిల్ విక్రయాలు
చెన్నై (ఏజెన్సీ)| PNR| Last Modified      గురువారం,  1 నవంబరు 2007 (15:21 IST)
క్రితం నెలతో పోల్చుకుంటే టీవీఎస్ మోటర్ కంపెనీ ఉత్పత్తి చేస్తున్న ద్విచక్ర వాహనాల విక్రయాలు 13 శాతం పెరిగాయి. గత సెప్టెంబరు నెలతో పోల్చుకుంటే.. ఈ నెల ఉత్పత్తులో 13 శాతం పెరిగినట్టు ఆ సంస్థ గురువారం ఇక్కడ విడుదల చేసిన ప్రకటనలో పేర్కొంది. గత ఏడాది అక్టోబరు నెలలో 1,42,325 మోటార్ సైకిళ్ల విక్రయాలు జరుగగా, ఈ ఏడాది అక్టోబరు నెలలో 1,32,000 మోటార్ సైకిళ్లను విక్రయించినట్టు పేర్కొంది.
గత ఏడాదికి, ఈ ఏడాదికి పోల్చుకుంటే తొమ్మిది శాతం తక్కువగా ఉన్నప్పటికీ.. సెప్టెంబరు నెలతో నెలతో పోల్చితే 13 శాతం అధికమని ఆ సంస్థ వివరించింది. గతంలో అనుకున్న పలు కొత్త మోడళ్ళను మార్కెట్‌లోకి విడుదల చేసినట్టు పేర్కొంది. వీటిలో టీవీఎస్ అపచ్చి, ఆర్టీఆర్, ఈఎఫ్ఐ, టీవీఎస్ స్కూటీ టీంజ్ ఈవీలు ఉన్నట్టు ఆ ప్రకటన పేర్కొంది.
అంతేకాకుండా.. కంపెనీ ఇటీవల ప్రవేశపెట్టిన టీవీఎస్ స్టార్ సిటీ 110 సిసి మోటార్ సైకిల్ విక్రయాలు ఆశించిన స్థాయిలో ఉన్నట్టు తెలిపింది. ఈ ఏడాది అక్టోబరు నెల వరకు టీవీఎస్ స్కూటీ విక్రయాల్లో 23 శాతం వృద్ధి రేటు సాధించినట్టు వివరించింది. అలాగే ఎగుమతులు కూడా 53 శాతం మేరకు పెరిగినట్టు వెల్లడించింది.
సంబంధిత వార్తలు